Igor Ivanović - Seka Sablić protiv sarme - Novi Standard\nIgor Ivanović 08.01.2021. 17:48 10.01.2021.\nSa ove vremenske distance možemo trezveno sagledati Sekinu izjavu o sarmama i otadžbini i reakcije koje su usledile. Ova priča je ono geteovsko „malo ogledalo“ u kome se ogleda velika istina\nNa naslovnoj stranici nedeljnika NIN od 12. novembra 2020. godine našla se proslavljena srpska glumica Jelisaveta Sablić, a ispod njene fotografija citat iz opširnog intervjua koji je dala: „Otadžbina je tamo gde ti je dobro a ne gde su sarme“. Obzirom da su sarme neizostavno jelo srpskih svadbi, slava i prazničnih trpeza, zlobnici bi mogli da pomisle da Seka „nacionale“ ima nešto protiv ovog nacionalnog specijaliteta. Odmah da ih razuverimo: nema ona ništa protiv sarmi, već protiv onih koji ih spremaju i jedu po Srbiji.\nŠalu na stranu, ali ovaj njen intervju nije prošao toliko zapaženo čak ni kod sve tanje i malobrojnije čitalačke publike NIN-a, koliko je dobio na jačini odjeka naknadnim napadom poslanika SNS Marka Atlagića, kada je u Narodnoj skupštini prozvao narečenu Jelisavetu Seku Sablić. Nakon toga su usledili oštri napadi na prof. dr Atlagića od strane nekih umetnika i javnih ličnosti iz „kruga dvojke“, sve u cilju zaštite Sekine ličnosti. Sada su se strasti konačno smirile i vreme je da se ovaj događaj posmatra sa distance, jer on po svom sadržaju čini ono geteovsko „malo ogledalo“ u kome se ogleda velika istina. Zbilja, puno stvari se može videti sakriveno iza scene, u čijoj refleksiji se oslikava naša stvarnost. I to u duhu one narodne: „Ne pada sneg da pokrije breg već da zveri ostave tragove“.\nU uvodnom delu predmetnog intervjua novinarka Tanja Nikolić Đaković pre postavljanja prvog pitanja sagovorniku Jelisaveti Seki Sablić, izvodi sledeći zaključak: „Mi smo neki mrziteljski narod. Bratoubilački. Partizanski i četnički. Ruski i američki… Rekli bi mnogi – ma niste vi nizašta. Ali ima nekih oaza gde je među nama sukobljenima proglašeno primirje. Te oaze izazivaju osmeh, toplinu i rasterećenost. Onu koja podseća na sreću, dom, Jugoslaviju, Srbiju, Sarajevo ili šta god kome treba… I premda smo mrzitelji po nekom idiotskom kodu…“\nNovinarka NIN-a eksplicitno nameće sopstvene radikalne (crno-bele) stavove o osetljivim istorijskim i sociološkim pitanjima, kakva se u ozbiljnim analizama moraju tretirati uravnoteženo i neostrašćeno. Zato je njen uvod, iako je zaogrnut u prividnu formu opštosti, u osnovi dnevno-politički, i kao takav najbolje oslikava suštinski pad kvaliteta ovog nekada čuvenog nedeljnika nakon tabloidne privatizacije, ostvarene u „drugoj žutoj“ eri (vladavina Borisa Tadića). Čak i kada je NIN bio najcrveniji u sopstvenoj istoriji, mora mu se priznati da je gajio čuvenu novinarsku školu koja je visoko podigla lestvicu izbora sagovornika, kvaliteta pisane reči i selekcije tema. Danas je, na našu nacionalnu nesreću, ostalo samo ime.\nNovinarka ne pojašnjava o kom „mrziteljskom narodu po nekom idiotskom kodu“ je reč: o Srbima ili o Jugoslovenima?! Ako su Srbi u pitanju (što bi trebalo da se podrazumeva) kakve danas veze sa njima imaju Sarajevo i Jugoslavija: osim da se njihovim pominjanjem u pozitivnom kontekstu istakne urođena srpska patologija kojom se po zlu razlikuju od ostalih eks-jugoslovenskih naroda? Ako je reč o Jugoslovenima (naravno, onima iz perioda titoizma), onda je osnovni profesionalni zadatak da se tako i naglasi, da bi čitaoci pravilno čitali intervju. Potpuno je različit kontekst da li su svi narodi na ovim prostorima koji su učestvovali u ratovima „iz devedesetih“ mrziteljski ili je reč prvenstveno o Srbima.\nNadovezujući se na ovaj uvod bez prigovora (ili bez upita za pojašnjenjem), stiče se utisak da tako Seka Sablić potvrđuje novinarkine blago rečeno neuke konstatacije. Odgovarajući na pitanja ona između ostalog kaže:\n„Umetnost je ovde na margini društva. Takvom orijentacijom mladi ljudi su prepušteni jeftinoći, poremećenim vrednostima ili su osuđeni na iseljavanje iz zemlje, na bežaniju odavde. Pa nekada su najbolje proterivali u Sibir. To je takvim režimima prirodno da se sklanjaju svi koji vrede, svi koji imaju integritet, pismeni i misleći. Svaki nezavisni intelektualac ovde smeta i treba ga ukloniti, kao što je Staljin uklanjao svakoga ko je umeo da se potpiše…“\nProslavljena glumica Jelisaveta Seka Sablić (Foto: Snimak ekrana/Glossy.rs)\nUpadljivo je na prvo čitanje da u ovom pasusu Seka Sablić iznosi jednu apsolutno tačnu konstataciju kada kaže da je umetnost ovde skrajnuta, i da zbog toga trpimo mnoge posledice kao društvo. Nema se šta prigovoriti. Ali u nastavku izlaganja ona kaže da su pogođeni naročito mladi ljudi, koji su zbog toga osuđeni na migracije. Voleo bih iznad svega da je tako, ali nažalost nije. Mladi ljudi sa pravom od života imaju velika očekivanja, ali su u postmoderno doba ta očekivanja skoro samo materijalna i hedonistička – umetnost im svakako nije na vrhu lestvice. Potreba za umetnošću nije generacijska, već – hteli mi to ili ne – elitistička kategorija svih starosnih struktura u jednom društvu. Naravno da ovo nije jedina protivrečnost u predmetnom intervjuu velike srpske glumice, on obiluje elementarnim netačnostima poput one da je „Staljin uklanjao svakoga ko je umeo da se potpiše“.\nSlučajno ili ne, ali Jelisaveta Sablić je pomešala Staljina sa Pol Potom, koji jeste kao vođa Crvenih kmera pobio u Kambodži (Kampućiji) skoro svakog ko je završio fakultet. Istorijska nauka nema dileme da je Staljin uklanjao političke neistomišljenike ili stranačke konkurente, od kojih je ogromna većina nevina. Ali nema ni dilemu da je pored sebe uvek imao pismenu akademsku i umetničku elitu poput Leonida Leonova, Mihaila Šolohova ili Maksima Gorkog, koja možda nije „umela da se potpiše“ ali je umela da napiše za svetske kriterijume velika književna dela (Lopov, Tihi Don, Makar Čudra).\nZato bi za samu Seku Sablić bilo poštenije da se ovaj intervju čita isključivo kao politički sadržaj, dakle kao prilika da se iskaže propagandno-politička poruka one opcije kojoj ova vrsna glumica pripada, obzirom da je u skorijoj prošlosti javno stala uz Čedomira Jovanovića i njegov LDP („Čeda je hrabar, podržava istinu i realnost“). Otuda ona i pominje samo i jedino Sibir kao veliki zatvor, a prećutkuje zapadne pogrome, zločine ili koncentracione logore, koji bi bili još snažnija metafora kao potpora njenog stava.\nIz čisto političke dimenzije dolazi i paralela između prognane inteligencije u Sibir iz perioda vladavine Staljina, i onih naših „nezavisnih intelektualaca“ koji u današnje vreme ne podržavaju aktuelni režim. Jer istorijske činjenice govore da su ovi prvi iz perioda SSSR bili utamničeni mučenici i nevini stradalnici poput Isaka Babelja; ovi „naši“ današnji su samo politički protivnici kojima nisu uskraćeni ni pravo na život, ni sloboda, ni mogućnost da stvaraju i objavljuju: najčešće im je uskraćen samo komoditet.\nU Mirinoj oazi\nU nastavku intervjua Seka Sablić između ostalog kaže:\n„Ovde je sve prožela politika… Za moga vremena velika Mira Trailović bila je jedini upravnik koji je bio van KP i, koliko ja znam, mnogo nas je time sačuvala. Tako da nisam ni primetila te strašne pritiske u kulturi, kao što se dešavalo na FDU kada su izbacili velikog reditelja i profesora Sašu Petrovića, a Lazara Stojanovića osudili na tri godine robije… (zatim sledi zaključak u vidu aktuelne političke situacije, prim. aut.) Podele su između onih koji moraju da glasaju za vlast i onih koji ne glasaju: ovo društvo je poremećeno i podeljeno… Možda će se sutra okupiti neki ljudi, neki novi, neki stari, ali za sada od toga nema ništa… Ja verujem da će se probuditi neka energija i ljudi će se pobuniti. I verujem da će to biti radnici, neki zbog egzistencije, drugi zbog svojih prava i nekih sloboda… Ovo je zemlja da umreš od smeha“.\nKako je moguće da Seka Sablić u naponu životne i stvaralačke snage ne primeti „strašne pritiske u kulturi“ od kojih su mnogi finalizovani sudskim procesima, izbacivanjem sa posla, zabranom objavljivanja ili zatvorskim kaznama?! Morala je kao angažovana i tražena glumica da „primeti“ bar slučaj predstave „Kad su cvetale tikve“, koja je, iako nastala na osnovu verovatno najboljeg kratkog romana srpske književnosti, skinuta sa repertoara na ličnu intervenciju Josipa Broza Tita. A morala je da „primeti“ i tragičnu sudbinu autora ovog romana Dragoslava Mihailovića koji je kao mladić poslat na Goli otok, gde je tamnovao 15 meseci. Možda je morala da se upita kakva je bila sudbina njene koleginice Žanke Stokić, ako ne ranije ono bar kada je postala laureat nagrade nazvane po Žankinom imenu i prezimenu?\nAko je oaza koju je stvorila Mira Trailović bila stakleno zvono „osmeha topline i rasterećenosti“ (da se pozovemo na novinarku Tanju Nikolić Đaković iz uvoda predmetnog intervjua!), dakle ako nije bila solidarna sa ostatkom umetničkog sveta i sa njihovim progonima, na osnovu čega danas Seka Sablić za sebe potražuje solidarnost za neuporedivo benignije stvari?! Ako nisu „primećivali“ progon nad Sašom Petrovićem koji je postao tema u međunarodnom umetničkom svetu (ovo je samo jedan od mnogobrojnijih primera i poslužio je zato što ga je Seka Sablić izdvojila), na osnovu čega bi imali moralni kredit da danas javno vrednuju opšte društvene stvari? Ako su zabijali glavu u pesak kada im je išlo dobro, kako da verujemo u njihove moralne poglede danas kada im ide loše?\nZbog svega narečenog, i pored nekih istorijskih rukavaca, ovaj intervju je prvenstveno političko-propagandno štivo. Otuda je i ispričan za NIN koji je, postavljajući ga na naslovnu stanu, samo potvrdio sopstvenu uređivačku koncepciju koja se na silaznoj putanji kvaliteta radikalno svrstava na jednu političku stanu. Na ovaj politički intervju koji je svojim sadržajem opravdano ostao nezapažen, usledio je politički odgovor poslanika iz redova svevladajuće SNS, koji ga je usled tradicionalnoe naprednjačke isključivosti nenadano postavio u žižu javnosti. Narodni poslanik prof. dr Marko Atlagić je u Narodnoj skupštini izgovorio:\nNarodni poslanik prof. dr Marko Atlagić (Foto: Snimak ekrana/Akademik Muamer Zukorlić)\n„U napade na Aleksandra Vučića, Jorgovanku Tabaković, Sinišu Malog, uključila se glumica Jelisaveta Seka Sablić… A zašto napada Aleksandra Vučića? Jer je najbolji predsednik države u zadnjih 50 godina!… Sablić kritikuje i državu. Nju ne interesuju Narodni muzej, Muzej savremene umetnosti i druge kulturne ustanove. Znate [li] šta je odgovorila [na pitanje] ko je najbolji ministar kulture? Rekla je Lečić, jer je uveo nacionalne penzije… Ovoj gospođi zaista nedostaje patriotizma!“\nPošto je Atlagić sve prethodno izgovorio u Narodnoj skupštini (dakle, nije se izrazio u pisanoj formi kao profesor), jasno je da je kao političar, a ne kao naučnik, odgovorio na intervju koji je pročitao kao političko štivo. Ukoliko se kroz Sekin intervju ne prostire aktuelna politika kao dominantna, već kao usputna, onda je narodni poslanik Atlagić promašio temu i iskoristio javnu govornicu na neprimeren način. Ali ako je Sekin intervju prevashodno politička kritika aktuelnog režima kome profesor Marko Atlagić pripada, njegovo je legitimno i logično pravo da odgovori. Odgovor koji je uputio Seki Sablić nije nizak, niti preterano zlonameran prema njoj lično.\nOn je svakako sporan u onom delu gde samo na osnovu ovog vrlo protivrečnog intervjua, prerano i neoprezno zaključuje da Jelisaveti Sablić nedostaje patriotizma. Činjenica je da ona već dve decenije u javnosti iznosi „drugosrbijanske“ stavove koje sigurno ne deli većinska Srbija, ali je činjenica i da je pored tih stavova (koje, ruku na srce, malo ko uzima za ozbiljno!) srpskom pozorištu i kinematografiji podarila vredna ostvarenja, što je za njenu istorijsku ulogu znatno bitnije od izjava koje je davala ili konkretnog političkog angažmana!\nSeka Sablić je u okviru svog posla i esnafa ostavila neizbrisiv trag zbog koga je nagrađena praktično svim najvećim nagradama: „Dobričin prsten“, „Žanka Stokić“, „Pavle Vujisić“, „Zlatni ćuran“, „Sterijina nagrada“. I, što je važnije od samih nagrada, ima sopstveno mesto u srcima široke srpske publike. I zato su javni delatnici dužni da na nečiji patriotizam gledaju širokougaono, pre nego što iskažu sopstveni sud.\nGlavoseča i glavočuvar\n„Urbana republika kruga dvojke“ je žučno reagovala na Atlagićev istup, pripisujući mu necivilizacijski nivo, iako je jasno da ovaj narodni poslanik u skupštinskom govoru nije prešao norme legitimnog i građanskog ponašanja u politici. Međutim, u Atlagićevom istupu uočljive su druge komponente kojima se ostrašćena javnost, na našu opštu žalost, nikako ne bavi. Iako je formalno mnogo obrazovaniji od mnogih stranačkih glasnogovornika, i iako je za razliku od njih čovek od pisane reči i publikovanih dela, ovaj Atlagićev javni istup se nimalo nije razlikovao od uobičajene naprednjačke retorike. Jedva da je izgovorio nekoliko rečenica, ali je pod obavezno morao da kritikuje rad prethodne vlasti. Jasno je da je ta „druga žuta vlast“ (epoha Borisa Tadića) bila po mnogo čemu najgora u našoj novoj demokratskoj istoriji, ali je jasno i da naprednjaci već skoro čitavu deceniju imaju svevlast, tako da je krajnje vreme da se ovakve paralele više ne spominju kao jedan od glavnih političkih argumenata.\nAtlagić je upadljivo pohvalo predsednika Srbije, ponavljajući mantru sa bukvalno svih naprednjačkih nastupa, na način koji neodoljivo podseća na postojanje nevidljivih političkih komesara iz nekadašnjih vremena, koji iza scene broje i beleže količinu obaveznih poruka u nastupima svih njihovih ljudi. Neshvatljivo je kako ne razumeju da takvom papagajskom retorikom postižu autogolove, iritirajući sve veći broj neutralnih glasača, koji stiču utisak da se nepotrebno stvara novi kult ličnosti. Atlagić, kao član SNS, razumljivo kaže da je Aleksandar Vučić najbolji predsednik u poslednjih pola veka. Ali ostaje nerazumljivo zašto baš u poslednjih 50 godina? Jer odavde proizilazi da je pre 55 godina neko bio bolji predsednik države od aktuelnog predsednika. Ili pre 60 godina. A to nas navodi na zaključak da je reč o Josipu Brozu, koji je u periodu pre pola veka uveliko obavljao, pored ogromnog broja funkcija, i funkciju predsednika države (čini se da jedino nije bio patrijarh i sportista godine!).\nKada malo bolje pogledamo političku karijeru Marka Atlagića, uočićemo da je do 1990. godine on bio „drug“, a da je tek posle toga postao „gospodin“. To znači da je formalno sa ostalim drugovima bio solidaran sa bar dva izrazito antisrpska procesa: delio je avnojevske vrednosti i Ustav iz 1974. godine. Poput mnogih članova SKJ verovatno će reći da se ništa nije pitao, da je bio samo običan šraf u složenom mehanizmu. Ali je mogao da se vremenom upita zašto su se pobunili protiv takvog Ustava i kasnije stradali profesor Pravnog fakulteta u Beogradu Mihailo Đurić, kao i asistenti Koštunica i Čavoški. Mogao je da se upita da li je njegova uloga u ovoj razgradnji Srbije bar za nijansu veća od uloge Seke Sablić, za koju nema podataka da je ikada bila član SKJ.\nNarodni poslanik prof. dr Marko Atlagić (Foto: Snimak ekrana/Novo jutro)\nBilo kako bilo, još se mikrofon nakon Atlagićevog nastupa nije pošteno ohladio, a u „krugu dvojke“ se digla „kuka i motika“ da brani Seku (možda bi umesto kovanice „kuka i motika“ uputnije bilo koristiti urbanije termine „tablet i laptop“). Prvo je u „Utisku nedelje“ advokat Božo Prelević postavio pitanje „zašto ćute glumci?“, a nešto kasnije je političar Dragan Đilas zaključio da „glumci treba da kažu: sram vas bilo“. U nastupima obojice uočljivo je direktno pozivanje glumačkog esnafa da kolektivno ustanu u odbranu Jelisavete Sablić. Ali nisu objasnili zašto. Nema u Atlagićevom istupu napada na glumačku profesiju, nema omalovažavanja ovog esnafa, nema čak ni sumnji u umetnički karakter ove veštine. Ništa od toga, niti bilo čega sličnog. Ima samo političkog napada na Sekin politički stav. Zašto bi onda glumci kao esnaf branili Seku?\nPo kom to pravilu neko ko je javni delatnik ne sme da napadne glumca? Po čemu bi oni bili zaštićena vrsta dok su svi drugi na vetrometini? Ni Prelević ni Đilas nisu odgovorili u svojim nastupima na ova pitanja, a još manje su pojasnili šta treba da se dogodi sa glumcima koji ne dele političke stavove Seke Sablić. Kako oni da brane Seku – kada nije lično napadnuta – a ne podržavaju njene „drugosrbijanske“ stavove?! Da li to znači – po istoj esnafskoj logici – da bi svaki lekar morao da brani aktuelnog ministra zdravlja Zlatibora Lončara kada ga politički napadnu iz opozicije, bez obzira što takav lekar uopšte ne deli stavove vladajuće stranke?! Esnafska solidarnost sa Sekom Sablić bila bi razumljiva i poželjna kada bi, recimo, vlast pokušala da je skloni sa scene ili da joj opstruira neke nove uloge. Dakle, u onim konkretnim slučajevima koji nemaju veze sa politikom, ali u pozadini koriste mehanizme obračuna sa političkim neistomišljenicima.\nBranislav Lečić, najbolji ministar kulture koga smo imali u novijoj istoriji po mišljenju Jelisavete Sablić, a danas opozicioni lider jedne od dve zaraćene polovine Demokratske stranke, kao glumac po obrazovanju staje na njenu stranu: „Seka Sablić je naše nacionalno blago, a aktuelna vlast je tumor u metastazi“. Kao političar, on šalje političku poruku, koristeći „slučaj Seka Sablić“ kao dobru priliku. Kao kolega on se odužuje Seki Sablić u stilu one narodne „ja tebi vojvodo, a ti meni serdare“.\nUvek kada se govori o njegovom ministrovanju, kao i kada ga slušamo kako u današnje vreme govori o demokratiji ili ljudskim pravima, moramo se prisetiti njegove blago rečeno sporne uloge koju je kao ministar kulture imao u vreme operacije „Sablja“. Dovoljno je da se setimo kako sedmicama zajedno sa Bebom Popovićem najavljuje pred novinarima hapšenje mnogih neistomišljenika (u nečemu što je, ako ćemo verovati zvaničnoj cifri od 12.000 privedenih, bila jedna od najvećih zavera u svetskoj istoriji), kako bi se prikrili tragovi pravih inicijatora ubistava tadašnjeg premijera Srbije Zorana Đinđića. Zato će uz ime Branislava Lečića ostati, pored nespornih glumačkih rola, i velika uloga glavoseče u „Sablji“, a ponajmanje epizoda glavočuvara Sablićeve.\nZec u haškom grmu\nU političkoj interpretaciji ovog slučaja odlaze za korak dalje dva značajna srpska glumca: Radoslav Milenković i Dragan Bjelogrlić. Radoslav Rale Milenković doslovce izjavljuje: „Ja nemam problem sa tom stokom u Skupštini… Svaki čovek koji misli, koji je vaspitan i koji ima neki demokratski svetonazor, svaki čovek je pozvan da je brani (Seku Sablić), a to nije samo esnafska stvar“. Dakle, branitelj lepog vaspitanja i čuvar demokratskog svetonazora – glumac Radoslav Rale Milenković – dijametralno suprotno vrednosnim stavovima koje zastupa, naziva narodne poslanike najnižim imenom (ili jednog narodnog poslanika ako je mislio samo na Marka Atlagića, pošto imenica „stoka“ nema jedninu u srpskom jeziku), koristeći pritom rečnik nedostojan odbrane bilo kojih argumenata u javnosti.\nPored ove očigledne kontradikcije, uočljiv je, u samo par rečenica koje je narečeni glumac u sopstvenoj kreaciji izgovorio, i oblik „kulturološke diskriminacije“. Zašto bi neko „ko je vaspitan i koji ima neki demokratski svetonazor“ ustao da brani argumente Seke Sablić, ako se sa njima ne slaže?! Da li to znači da su stavovi koje je u javnosti iznela Seka aksiom u koji nema sumnje? Da je iznela istinu koja je jedna i koja se ne proverava? Da li je svako ko se sa njenim stavovima ne slaže automatski nevaspitan ili je osoba bez demokratskog pogleda na svet? Zato njegovo javno izlaganje neodoljivo podseća upravo na vreme titoističke dogme u kulturi, kada je ideološka istina bila iznad svakog razuma.\nDragan Bjelogrlić u javnom istupu direktno apostrofira prof. dr Marka Atlagića kada između ostalog kaže: „Druge države, u koje nažalost spada i naša, upravo uz pomoć mediokriteta i moralnih i ljudskih ništavila pokušavaju da kreiraju društvo u kojem će poslušnici, kukavice i nezainteresovani nadjačati ljude sa integritetom… Siguran sam da je velika, velika većina naše nacije ponosna što imamo Jelisavetu Seku Sablić, i da se stidi ljudi poput Atlagića“.\nPošto je Dragan Bjelogrlić i kao glumac i kao režiser, ali i prvenstveno kao producent, učinio za srpsku kinematografiju mnogo više od njegovih kolega glumaca, i pošto je jedan od retkih koji spontano nosi beogradski boemski i ulični „šmek“, ostaće zbilja nejasno kako je mogao da izjavi prethodne rečenice o Marku Atlagiću. Upravo je ova raznovrsnost u karijeri Dragana Bjelogrlića morala kod njega poroditi sa jedne strane istančani smisao za nijansu, a sa druge strane sposobnost sagledavanja nečijeg kompletnog biografskog mozaika, a ne samo procenu na osnovu jednog kamenčića u njemu.\nOvde bi bilo važno da napomenemo da Marko Atlagić nije doktorirao na „samoupravnom socijalizmu“ već na respektabilnoj oblasti „Heraldike u srednjovekovnoj Hrvatskoj“, da je napisao osam stručnih knjiga, da je publikovao preko 130 naučnih radova u domaćim i međunarodnim stručnim časopisima, da je univerzitetski profesor pomoćnih istorijskih nauka. Dakle, reč je o ozbiljnom i plodonosnom čoveku u ozbiljnoj struci, nikako o „mediokritetu“ kojeg bi trebalo da se stidi većinska Srbija.\nMarko Atlagić je u srpskoj nauci u najmanju ruku jednako ime kakvo su u srpskoj glumi Seka Sablić, Branislav Lečić ili Radoslav Milenković. Tu nema nikakvih dilema. Kako je onda moguće da su ga skoro svi kritičari u javnosti napali na ličnoj osnovi, negirajući mu zbog političkih neslaganja čitavu karijeru? Sa druge strane on nije dovodio u pitanje ničiju – pa ni Sekinu – umetničku karijeru niti njen značaj za široku publiku. Ponavljamo, samo je posumnjao u njen patriotizam, o čemu je već bilo reči u ovom tekstu. A možda istina leži, poput zeca, u nekom drugom grmu…\nMarko Atlagić je rođen u srpskoj sredini u nekadašnjoj Republici Hrvatskoj u vreme postojanja SFRJ. Kada se zaratilo nije prešao u Beograd, već je ostao tamo i bio je funkcioner, poslanik i ministar u Republici Srpskoj Krajini. To se nikada nije dopadalo „drogosrbijancima“, tradicionalno sklonim titoističkoj verziji Jugoslavije, i tradicionalno ispunjenim kroatocentričnim emocijama. Ako su sve prethodno nekako možda i mogli da mu oproste, onda sigurno nisu mogli činjenicu da je 2006. godine svedočio u Hagu u korist bivšeg predsednika Slobodana Miloševića! Jer njihov „demokratski svetonazor i lepo vaspitanje“ priznaju samo svedočenje pokojnog novinara Dejana Anastasijevića koji je u istom sudu na istom procesu svedočio 2002. godine protiv Slobodana Miloševića!\nZa sam kraj medijske podrške našoj istaknutoj glumici ostavljeno je tumačenje režisera Srđana Dragojevića, koje bi po svom sadržaju činilo reprezentativni koncentrat svih oblika javnih istupanja u prilog argumenata Jelisavete Seke Sablić. Dragojević, između ostalog, kaže: „Ubeđen sam da ovaj življenja vredan slučaj predstavlja paradigmu naše stvarnosti…“. Kao inteligentan čovek, Dragojević pravilno uočava da se u javnom ogledalu ove male afere ogledava naša zgusnuta društvena i politička stvarnost – i dalje kaže: „Mi nismo društvo koje visoko vrednuje solidarnost, poštenje, slobodu i integritet. Bili smo takvi i kada je reditelj otišao u zatvor tokom razbijanja ‘crnog talasa’, ponašali smo se istovetno i kada je smenjen Sreten Ugričić sa mesta upravnika Narodne biblioteke“.\nDakle, stigli smo do velikog finala čitave javne podrške, koja je najednom od podrške Seki Sablić skrenula u bunt protiv smene Sretena Ugričića! Prvo da vidimo zašto je smenjen sa mesta upravnika Narodne biblioteke narečeni pisac, pa da utvrdimo kakva je veza ovog čina sa činom podrške istaknutoj glumici.\nSreten Ugričić je smenjen sa mesta upravnika Narodne biblioteke 2012. godine na telefonskoj sednici Vlade Srbije zbog podrške proglasu Foruma pisaca u kome se traži „obustava medijske hajke na crnogorskog pisca i novinara Andreja Nikolaidisa“. Nikolaidis je pre toga napisao da bi bilo dobro da je aktivirana eksplozivna naprava na skupu u Banjaluci na kome su, pored ostalih, prisustvovali patrijarh SPC Irinej, predsednik Srbije Boris Tadić i predsednik Republike Srpske (RS) Milorad Dodik; kao i da „RS nema budućnost jer je nastala kao genocidna tvorevina“.\nTreba podsetiti da je u tom momentu Andrej Nikolaidis savetnik predsednika Skupštine Crne Gore, dakle savetnik je u izrazito antisrpskoj vlasti, koja već tada uveliko progoni srpsku istoriju, crkvu i jezik. Iako je tadašnji ministar kulture Predrag Marković (izdavač, a ne istoričar!) oklevao sa smenom i pokušavao da odloži stvar, Vlada Srbije je donela jedinu moguću odluku u datoj situaciji. Bila je to „kap koja je prelila čašu“. Pravi razlozi za smenu pisca i konceptualnog umetnika Ugričića sežu u raniji period njegovog upravnikovanja.\nBivši upravnik Narodne biblioteke Sreten Ugričić (Foto: Wikimedia/Julian Nyča)\nKao pedantan „soroševac“ koji je na kursevima u Budimpešti dugo pripreman za ovu funkciju, a koju mu je odmah nakon 5. oktobra darivala nova vlast, posvećeno je krenuo da u Narodnoj biblioteci razdvaja srpsku književnu baštinu na srbijansku, crnogorsku, bosansku, hrvatsku i sve ostale. Osnovna namera ove dalekosežne i podmukle namere je opisana u knjizi Duh samoporicanja profesora Lompara i mogla bi se ukratko sažeti na sledeći način: „Treba razgraditi u kulturi sve što je srpsko na usko srbijansko i na sve ostalo, da onda jednog dana sve što je ostalo više ne bude srpsko“. Tako u nekom zloduhu budućnosti Njegoš, Kočić, Andrić, Dučić, Desnica, Selimović, Šantić… više ne bili srpski pisci. Ili, šire posmatrano, Lubarda, Bjelić, Milunović… ne bi više bili srpski slikari.\nNa našu nesreću, ovu strategiju na širem istorijskom planu utvrdili su u Drezdenu još 1928. godine Srbi komunisti na Četvrtom kongresu KPJ, kada su konstatovali da su srpska buržoazija i vojska monarhije okupirali Slovence, Hrvate, Crnogorce, kao i znatna albanska, bugarska i mađarska područja. U dokumentu Kongresa pod nazivom „Rezolucija o privrednom i političkom položaju“ navodi se da će se KPJ boriti za uspostavu nezavisne Hrvatske, nezavisne Crne Gore, nezavisne Makedonije i nezavisne Slovenije, dok će mađarskoj manjini u Vojvodini biti ponuđeno pravo na otcepljenje.\nŠto se tiče albanskog pitanja, zaključeno je da je jedna trećina celokupnog albanskog stanovništva pala pod vladavinu ugnjetačkog režima velikosrpske buržoazije, pa je stoga oslobođenje tog naroda od srpske okupacije moguće samo kroz sveopšti ustanak. Zato su srpski komunisti pozvali na stvaranje „ujedinjene” Albanije oružanim putem (jasno je da je reč o identičnom projektu sa nacionalnom doktrinom „Velike Albanije“).\nU nastavku dokumenta, srpski komunisti pozivaju revolucionarne organizacije u Hrvatskoj, Sloveniji, Dalmaciji, Vojvodini, Bosni, Crnoj Gori, Makedoniji i na Kosovu na „progon srpskih okupatora, srpskih trupa, činovnika i žandarma, kao i srpskih četnika“ sa ovih teritorija. Ova doktrina dobija po prvi put svoje ovaploćenje u praksi u ratno doba na Drugom zasedanju AVNOJ-a u Jajcu, ovoga puta u izvedbi Srba partizana. Tri decenije nakon toga sledi konačni obračun sa srpskim nacionalnim interesima kada tačku na Drezdenski kongres stavljaju Srbi titoisti kroz Ustav iz 1974. U odličnoj analizi iz 2012. godine koja se bavi ovom tematikom, Ratko Dmitrović zaključuje: „Nije vam potrebno više od pet minuta da na sto ispred sebe stavite zaključke Četvrtog kongresa KPJ (Drezdenski kongres), ono što danas imamo na prostoru bivše Jugoslavije, i uporedite. Sve je ostvareno.“\nZbog svega narečenog, opravdano se postavlja pitanje za čim žali Srđan Dragojević? Nemoguće je da se ovaj daroviti režiser poistovetio sa zločinačkim stavovima iz Nikolaidisovog teksta u kojima on žali što nije bilo krvoprolića u banjalučkoj dvorani „Borik“. Takođe je nemoguće da kao obrazovan čovek nije upoznat sa svim prethodno napisanim o razgradnji srpske nacionalne i kulturne ideje od strane komunista. Zato je pravi odgovor da je Dragojević u upravnikovanju Sretena Ugričića video kontinuitet titoističke (komunističke) politike u srpskoj kulturi, i da je nakon Ugričićeve smene shvatio da je došla epoha diskontinuiteta, kada se više u kulturi ne sme razgrađivati srpsko da bi se snabdela srpskim sadržajem praznina u svemu ostalom u susedstvu.\nDoduše to naknadno prosvetljenje postaje malo neobično u svetlu činjenice da je Dragojević kao član SPS-a na republičkim izborima 2012. (održanim nekoliko meseci nakon što je Ugričića u januaru iste godine smenila vlada u kojoj je učestvovao i SPS) pristao da bude 55. nosilac koalicije SPS-PUPS-JS.\nU svakom slučaju teško je pravilno locirati razloge ovakvog autošovinističkog shvatanja – nedovoljno bi bilo prosto ih pripisati činjenici da je ovaj režiser potomak visokog posleratnog komunističkog funkcionera i titoiste, naročito ako se uzme u obzir neoboriva činjenica da je Srđan Dragojević našu nacionalnu kinematografiju obogatio sa bar dva značajna ostvarenja.\nNa samom kraju, bio bi red da se pozabavimo osnovnim porukama iz predmetnog intervjua Jelisavete Seke Sablić. Već smo napomenuli da je tačna njena konstatacija da je „umetnost ovde na margini društva“. Ali sa jednim veoma važnim dodatkom: prava, kreativna umetnost „belog papira“ jeste na apsolutnoj margini društva. Prikazivačka, reproduktivna umetnost kojoj pripada Seka Sablić nije na margini društva (ovde treba napomenuti da mnogi umetnici glumu ne smatraju umetnošću u pravom smislu te reči, već više veštinom; drugi, pak, smatraju da je reč o pomoćnoj umetnosti koja ima zadatak da vernije dočara efekte glavnih umetnosti).\nGluma i glumci su danas podignuti svuda u svetu na pijedestal društvenog značaja: ovaj proces proizilazi iz svetske dominacije zapadne popularne kulture, u kome je „holivudizacija“ jedan od najbitnijih ekonomskih, psiholoških i okupacionih temelja ove faustovske civilizacije. Nekada su glumci u tom istom svetu smatrani nižim čak i od robova, jer je antički čovek više cenio identitetski pečat čak i kod ovih bića neslobode, nego kod naizgled slobodnih glumaca bez sopstvenih ličnosti (Seneka). Stolećima nisu imali mogućnost čak ni da budu sahranjeni kao ljudi na gradskim grobljima.\nPublika u Narodnom pozorištu u Beogradu (Foto: Tanjug/Nikola Anđić)\nDanas svi plaćamo cenu ove viševekovne nepravde. Glumci u Holivudu, iako daleko najneobrazovaniji od svih umetnika, iako vrlo često slabog karaktera sklonog opijatima, pedofiliji ili satanizmu, danas u celom svetu imaju status božanstva. Pitaju se za sve: i ko će biti predsednik, i ko je „in“ a ko je „out“, i kakva je uloga crkve u savremeno doba, i da li treba bombardovati neku državu, i da li je porodica prevaziđena u ovo vreme, i koji napitak da pijemo uz ručak, i koji brend da nosimo na sebi, i da li je neophodna legalizacija homoseksualnih brakova… Data im je božanska privilegija da svima nameću vrednosne kriterijume, a da skoro niko od njih nije uspeo da uredi sopstveni život.\nSlični odnosi vladaju i kod nas, naravno uz napomenu da onoliko koliko je naša kinematografija manja od holivudske, za toliko je na ovim prostorima umanjena farsa. Neka zato Seka Sablić za početak proba da sagleda koliko u našoj javnosti glumci dobijaju više prostora od pisaca. Neka samo proba da uporedi ovu neoliberalnu epohu sa epohom njene mladosti, pa će se setiti nekadašnjeg značaja pisaca iz toga perioda koji je danas potpuno presušio. Neka se raspita kako danas žive u Srbiji umetnici „belog papira“: pisci, kompozitori, slikari (iz ličnog iskustva više sam pozvan da govorim o piscima). Oni su danas nepotrebni u ovakvom postmodernom ishodištu zapadne civilizacije: vrednuju ih samo ako se zbog gole egzistencije prilagode da postanu službenici u agencijama što pišu scenarije za TV sapunice, ili kao šrafove u „kopirajterskim“ timovima za stvaranje idiotskih reklamnih kampanja.\nNekada je velika ruska književnost porodila temu „suvišnog čoveka“ u svetskoj literaturi (Oblomov – Gončarov, Paviljon broj 6 – Čehov), a danas su ironijom sudbine pisci postali „suvišni ljudi“. Status pisaca u Srbiji je još gori nego prosečno u svetu, naročito kada je reč o golom preživljavanju. Svaki glumac u Srbiji za neku filmsku ulogu za koju mu je potrebno samo par dana snimanja dobija honorar koji ne može biti manji od 1.000 evra, a može biti i do nekoliko desetina hiljada evra. Sa druge stane ako neki pisac od knjige koju je pisao godinama zaradi tih najnižih hiljadu evra, smatra se veoma uspešnim. Neka se samo Seka, recimo, ponekad zapita zašto se svaki glumac u Srbiji nekritički sahranjuje u Aleji zaslužnih građana na Novom groblju u Beogradu, dok su veliki pisci poput Živorada Žike Lazića, čija su dela prevedena na sedam jezika, ili Radomira Smiljanića, koji je dobio najznačajnije nemačke književne nagrade, sahranjeni bez javnog pomena i na prigradskim grobljima, kao da ih se stidimo.\nKada glumci poput Seke Sablić kritikuju sa pravom nepravde ili korupciju u Srbiji, neka se malo osvrnu i na sopstveno dvorište. Pa neka javno odgovore koliko su para za sve ove decenije bespovratno dobili kao privatni producenti iz državnog budžeta, i da li je barem jedan od njih vratio jedan jedini dinar u taj isti budžet kada bi mu film postao isplativ! A onda neka neko stručan izračuna šta bi danas bila u svetu srpska književnost kada bi se samo stoti deo tog iznosa koji je poklonjen filmadžijama uložio u prevođenje naših pisaca na druge jezike i promociju njihovih knjiga po tim državama! Kada glumci kritikuju protekciju ili nepotizam neka sa samo malo osvrnu unazad i saberu u poslednjih nekoliko decenija koliko je njihove dece ušlo na klase na FDU, nauštrb druge neprivilegovane dece koja su ostala „ispod crte“!\nA kada generacije glumaca stasavale u titoizmu (poput Seke Sablić) govore o ljudskim pravima ili o slobodi, neka se upitaju zašto se skoro niko od njih nije oglasio kada su Srbima u Crnoj Gori uskraćivana prava na istoriju, zastavu, jezik i crkvu. Zašto skoro niko od tih glumaca iz titoizma nije podigao glas kada je režim Mila Đukanovića pokušao da otme imovinu i svetinje SPC u Crnoj Gori? Tek su novije generacije glumaca, nestasalih u vreme kada je živeo „najveći sin naših naroda i narodnosti“, pokazale hrabrost i karakter i podržale narodne litije u CG: Miloš Biković, Andrija Milošević, Vuk Kostić, Viktor Savić… I zašto su svi koji su ćutali kada je trebalo podržati prava srpskog naroda u CG da sačuva svoja osnovna ljudska prava, gromoglasno podržali homoseksualnu „Paradu ponosa“: Ana Sofrenović, Srđan Dragojević, Nikola Kojo, Katarina Rebrača, Dragan Bjelogrlić, Ana Rodić, Biljana Ristić, Gorčin Stojanović, Hristina Popović, Ivan Tasovac, Biljana Srbljanović, Milutin Popović, Mirjana Karanović, Nikola Đuričko, Svetlana Ceca Bojković, Svetozar Cvetković, Sonja Vukićević, Čedomir Jovanović, Brankica Stanković, Žarko Korać, Ana Brnabić, i naravno Seka Sablić: deca titoizma.\nCentralna poruka glumice Jelisavete Sablić koju je uredništvo NIN-a stavilo na naslovnicu („Otadžbina je tamo gde ti je dobro a ne gde su sarme“), uprkos što neodoljivo asocira na hedonistički duh neoliberalne prakse, nije ništa novo u istoriji čovečanstva. Dilema da li ostati ili otići postoji još od prvih pisanih tragova; latinska poslovica „ubi bene, ibi patria“ u prevodu znači: „gde je dobro tamo je domovina“. Dakle, ovakve dileme postoje oduvek. Džojs je otišao iz Irske u koju se telesno nikada nije vratio, ali koju duhovno nikada nije napustio. Crnjanski je morao da beži, a vratio se prvom prilikom kada je to bilo moguće. Pisao je i govorio u prilog tezi da treba ostati u svojoj zemlji. Šantić je pevao da treba živeti na sopstvenoj rodnoj grudi, među svojima. Njihovi motivi bili su umetničke prirode, a nastup Seke Sablić je bio prvenstveno motivisan političkim razlozima.\nJelisaveta Seka Sablić (Foto: Snimak ekrana/TV Subotica)\nMeđutim, pored svakodnevne suve politike nazire se još jedna, više malograđanska nego građanska, nit u njenoj poruci. To je ona skorojevićka težnja „drugosrbijanaca“ za višom kulturom koja je tamo negde na Zapadu. Takvu „drugosrbijansku“ elitu profesor Antonić naziva „suši“ elitom, kada je, dodajući im ovu kulinarsku imenicu kao pridev, nastojao da podvuče njihov materijalni karakter u kulturi.\nZato bi možda jedna od sledećih naslovnica u NIN-u trebala da ponese primereniju gastronomsku poruku: „Otadžbina je tamo gde je suši a ne gde su sarme“.\nDruštvo, KolumnaglumcidrugosrbijanciIgor IvanovićMarko AtlagićNINSeka Sablićsrpska kulturatitoizam\nDuletov titoistički testament


Bezazlene pojave koje uznemiruju sve majke(Prvi i drugi deo) - Razvoj - Forum - MojaBeba\nBezazlene pojave koje uznemiruju sve majke(Prvi i drugi deo)\nStarted by fahira, Apr 16 2010 08:14 AM\nObjavljeno 16 April 2010 - 08:14 AM\nAko ste se do sada \_"stresirali\_" svaki put kada vaš bebac uradi nešto neuobičajeno, nakon čitanja ovog teksta, svakako ćete mirnije spavati... Od dana kada beba dođe na svet, mame ne rade ništa drugo nego se motaju oko njih. Čak i dok anđelčići spavaju, mame (umesto da se odmaraju) sede pored krevetića i blaženo gledaju u najdraže biće posmatrajući njegovo sićušno lice, nosić, ručice... A onda se beba naglo trgne! Ili, pogleda u mamu, pa ukrsti očima... Ili, pocrveni u licu kao da će eksplodirati... Većina majki (naročito mladih) u tim momentima se zbuni, neke se uspaniče i pomisle: \_"O, ne! Moje dete je razroko!\_" Ili: \_"O, ne! Moje dete se nekontrolisano trza! Sigurno nešto sa njim nije u redu!\_". Da bismo vas smirili i uverili da su takve pojave sasvim normalna stvar, jedna beba je rešila da se \_"izjada\_" svojoj mami i da joj \_"objasni\_" šta se to zapravo dešava.1. Ponekad pocrvenim u licu i ispuštam čudne zvuke...Bebina creva miruju devet meseci u maminom stomaku, ne radeći apsolutno ništa. Kada se beba rodi i počne da sisa, njena creva dobijaju ogroman \_"zadatak\_" koji ne uspevaju baš uvek najbolje i da obave. Zato beba često ispušta gasove, pri tom se naprežući kao da kaki (s već poznatim crvenilom u licu), a mame se tada obično zabrinu i pomisle da bebu nešto boli ili da ima problema sa pražnjenjem creva. Ne sekirajte se, sve je u redu... Kada primetite ovu pojavu kod vaše bebe, podignite je u uspravan položaj jer nije jednostavno ispuštati \_"golubove\_" u ležećem položaju.2. Nisam se ojeo zbog prljave pelene...Male bebe piške svakih sat-dva, ali pošto se hrane na svaka tri sata, obično ih tada majke i presvuku, tako da nema bojazni od ojeda. Međutim, i pored redovnog presvlačenja, neke bebe se ipak ojedu. Zašto? Zato što njihov probavni sistem još nije dorastao tome da sagori sve ugljene hidrate iz mleka i da ih pretvori u kiselinu. Kada beba ispušta gasove, tada se oslobađa i deo kiseline koja iritira njenu nežnu kožu. Ako je to slučaj sa vašom bebom, potrebno je da se potrudite da joj češće menjate pelene i da joj obilnije mažete guzu.3. Možda moji noktići deluju kao da su urasli, ali nisu...Većina roditelja brine zbog izgleda noktića svoje bebe jer izgledaju kao da su urasli u meso. Međutim, to je sasvim normalna pojava i ne treba da vas brine. Ako, i pored ove naše tvrdnje, sumnjate da je bebin nokat urastao u meso, napravite mali test: nežno prstima stisnite bebin nokat. Ako je urastao, to ćete veoma brzo saznati (prema količini buke koju će dete proizvesti).4. Imam ravna stopala, ali to ne znači da ću hodati poput medvedaSve novorođene bebe imaju ravna stopala i to ne treba da vas brine. Pre bi trebalo da vas zabrine ukoliko vaša beba ima podignut svod stopala u prvih nekoliko meseci života, jer to može da bude znak nekog neurološkog poremećaja. Ali, ne mora! Proces formiranja svoda stopala odvija se sve do predškolskog uzrasta.5. Nekoliko meseci neću moći da ispravim noge i prstiće, pa šta?Odraslom čoveku utrnu noge ako samo sat vremena ne promeni položaj. Zamislite kako se oseća beba koja devet meseci raste u skučenom prostoru? U početku je sve OK, ali pošto vreme odmiče, beba raste, a prostor se sužava, ona mora da se snađe kako zna i ume. Bebe problem skučenog prostora rešavaju tako što skupljaju nožice prema bradi, a, kada izađu \_"na slobodu\_", ne mogu odmah da se priviknu na širinu prostora, tako da se još izvesno vreme ponašaju kao da se još uvek nalaze u maminom stomaku. Taj \_"običaj\_" će zadržati još mesecima, a nožice i stopala potpuno će im se ispraviti tek oko treće godine života.6. Jednim okom gledam prema istoku, a drugim prema zapadu...Očni mišići kod novorođenih beba još nisu dovoljno jaki da usmeravaju pogled ka \_"istom mestu\_". Vremenom, oni jačaju, ali ponekad se dešava da jedan mišić brže napreduje od drugog, tako da beba izgleda kao da je razroka. Ova pojava treba da nestane oko trećeg meseca bebinog života. Ukoliko se to ne dogodi, konsultujte se sa pedijatrom.7. Ne mogu da dišem na usta, već samo na nos!Kod novorođenih beba glasne žice postavljene su nešto viši položaj nego kod odraslih. To im omogućuje da neometano dišu dok sisaju, ali ova pojava ima i loših strana: beba ne može da diše na usta, i to će joj predstavljati veliki problem ako joj se nosić zapuši. Ne brinite, za nekoliko meseci naučiće da diše na usta.8. Plačem, a suza ni od korova!Ni manjeg bića ni većeg galamdžije! Prvih nekoliko nedelja novorođena beba radi samo četiri stvari: plače, sisa, spava, prlja pelene, a zatim opet plače, i tako u krug. Međutim, od tog silnog plakanja, nećete videti ni jednu jedinu suzicu! Evo zašto je to tako: potrebno je nekoliko meseci da se bebini suzni kanali potpuno otvore. Do tada, u suznim žlezdama stvara se samo onoliko tečnosti koliko je neophodno da se održi vlažnost bebinog oka.9. Bez tumbanja, molim!To je za mene veoma stresno i opasno! Mozak novorođene bebe još uvek nema mijelinski \_"omotač\_", koji predstavlja neku vrstu masne \_"izolacije\_" nerava, tako da on nije \_"fiksiran\_" unutar lobanje. Ukoliko novorođenu bebu neko grubo prodrma, njen mozak se tada pomera napred-nazad, što može da dovede do niza veoma ozbiljnih oštećenja. Zato, još uvek nejakim bićima treba \_"rukovati\_" nežno i pažljivo.10. Moje disanje je ubrzano i nepravilno, ali to ne znači da sam bolestan!Odrastao čovek diše polako i ujednačeno, od 12 do 20 udisaja u minutu. Novorođena beba udahne 60 puta u minutu, a ponekad se desi da ne diše i po desetak sekundi. Ovo se dešava iz sledećeg razloga: bebina pluća su veoma mala, a neurološki sistem ne funkcioniše još uvek u potpunosti. Kratko rečeno, potrebno je da prođe oko šest meseci da se pluća i mozak usklade i da počnu da rade ujednačeno.Izvor: Mojabeba.r\nObjavljeno 19 April 2010 - 04:12 AM\nAko ste se do sada \_"stresirali\_" svaki put kada vaš bebac uradi nešto neuobičajeno, nakon čitanja ovog teksta, svakako ćete mirnije spavati... Od dana kada beba dođe na svet, mame ne rade ništa drugo nego se motaju oko njih. Čak i dok anđelčići spavaju, mame (umesto da se odmaraju) sede pored krevetića i blaženo gledaju u najdraže biće posmatrajući njegovo sićušno lice, nosić, ručice...Da bismo vas smirili i objasnili koje su pojave sasvim normalna stvar, jedna beba je rešila da se \_"izjada\_" svojoj mami i da joj \_"objasni\_" šta se to zapravo dešava.11. Izgledam smešno i šašavo, trzam se, bacakam i kolutam očima...Da, zaista to može da izgleda tragikomično, ali nema mesta za zabrinutost. Mame počnu da paniče kada njihova beba napravi nagli pokret, zakoluta očima ili se u toku spavanja trza... Sve su to posledice nezrelosti nervnog sistema i obično se gube do šestog meseca života. Naravno, to ne znači da je razvoj nervnog sistema završen, već da beba počinje da pravi voljne pokrete umesto refleksnih.12. Moj unutrašnji termometar nije naročito efikasan... Novorođene bebe ne mogu da regulišu temperaturu svog tela pošto njihova tiroidna žlezda (koja je odgovorna za termoregulaciju) još ne funkcioniše kako bi trebalo. U prvih mesec-dva morate da vodite računa o tome da li je bebi vruće ili joj je hladno i da u skladu sa tim preduzimate određene mere. Srećom, telo novorođene bebe ima oko 15% masnog tkiva, tako da je ona na neki način zaštićena od gubitka toplote.13. Veoma sam osetljiva na gubitak tečnosti i veoma lako mogu da dehidriram...Telo odraslog čoveka sastoji se od 52-65% vode, dok je taj procenat kod beba znatno viši - 75-85%! Međutim, i pored toga što bebin organizam sadrži visok procenat vode, bebe mnogo brže dehidriraju nego odrasli. Zašto? Zato što je proces razmene materija (metabolizam) u njihovom organizmu čak četiri puta brži nego kod odraslog čoveka i, kao što rekosmo, one mnogo brže dišu. 14. Približite se, molim... još uvek ne mogu da \_"dobacim\_" na daleko...Iako su sve bebe \_"okate\_", one u početku ne vide dalje od vašeg lica, i to kada im se približite veoma blizu. Vremenom će se očne jabučice vaše bebe namestiti kako treba, rožnjača će \_"sazreti\_", pa će se i njeno vidno polje proširiti.15. Štucam često, ali mene to ne boli...Većina beba počnu da štucaju još dok su u maminom stomaku. Ovo se dešava kao posledica spazma dijafragme koja na taj način počinje da \_"priprema\_" mala pluća za disanje. Učestalo štucanje se nastavlja još nekoliko meseci nakon rođenja, pošto dijafragma još uvek nije sposobna da u potpunosti kontroliše protok vazduha. Ne brinite, štucanje za bebu nije neprijatna pojava, već je oslobađa viška vazduha.16. Znam da sam dosadan jer moram da jedem svakih dva-tri sata..Mala beba je stalno gladna i mame se uglavnom osećaju kao da ništa drugo ne rade osim što doje svoje bebe (ili pripremaju adaptirano mleko za hranjenje na flašicu). To će trajati sve dok se njihov mali želudac ne proširi toliko da bi mogao da prihvati veću količinu hrane koja će ih duže držati sitim. Poređenja radi, bebin želudac pedeset puta je manji od želuca odraslog čoveka. Oko prvog rođendana, on će dostići trećinu svoje konačne veličine!17. Moji obrazi buckasti, ali ne zbog štipkanja... Da bi mogla pravilno da sisa, bebini obrazi su \_"postavljeni\_" slojevima masnog tkiva, što svaku bebu čini neodoljivo slatkom. \_"Zadatak\_" ovog masnog tkiva jeste da pomogne vilici da se pomera u toku sisanja, dok beba ne nauči pravilno da pomera jezik i da guta.18. Uši su mi malo preklopljene, ali to ne znači da ću biti klempav!Ovo je naročito osetljivo pitanje za mame! Bebine mekane i savitljive uši preklopljene su i, avaj, sve one se plaše da će njihovo dete ostati klempavo. Neke mame bebi čak stavljaju kapicu, iako je napolju 40 u hladu, samo da bi izbegle \_"katastrofu\_". Nema razloga za paniku, jer će nakon nekoliko nedelja bebine uši postati čvršće i same će se namestiti na pravo mesto.19. Mojim kukovima treba malo vremena da se potpuno razviju..Kod novorođenih beba, kugla butne kosti nije načinjena od koštanog tkiva, već od hrskavice. Zato je veoma važno da se beba pravilno povija, to jest da se primenjuje, takozvano, široko povijanje u prvih nekoliko meseci, tako će se sprečiti ispadanje \_"glave\_" butne kosti iz ležišta. Kontrola kukova kod ortopeda obavezna je u prva tri meseca bebinog života.20. Na mojoj glavici nalaze neke \_"rupe\_" i mama se plaši da dotakne ta mesta...Svaka novorođena beba na glavici ima fontanele - mesta na kojima se kosti lobanje još uvek nisu spojile. Priroda ne dozvoljava da se ove kosti spoje da bi u toku porođaja bebina glava bezbedno, bez oštećenja, mogla da prođe kroz porođajni kanal (koji je za bebu dugačak \_"hiljadu milja\_"!). Nekoliko meseci nakon rođenja, one počinju da se spajaju, da bi se ovaj proces završio oko prvog rođendana.Izvor: Mojabeba.r\nObjavljeno 03 December 2017 - 05:11 PM\nMerge Mp3 Information http://gfk.fkgent.be...=436430#p436430 http://gfk.fkgent.be...=436433#p436433 http://gfk.fkgent.be...=436439#p436439 http://gfk.fkgent.be...=436442#p436442 http://gfk.fkgent.be...=436449#p436449 http://gfk.fkgent.be...=436452#p436452 http://gfk.fkgent.be...=436457#p436457 http://gfk.fkgent.be...=436464#p436464 http://gfk.fkgent.be...=436468#p436468 http://gfk.fkgent.be...=436476#p436476 http://gfk.fkgent.be...=436480#p436480 http://gfk.fkgent.be...=436485#p436485 http://gfk.fkgent.be...=436488#p436488 http://gfk.fkgent.be...=436495#p436495 http://gfk.fkgent.be...=436500#p436500 http://gfk.fkgent.be...=436505#p436505 http://gfk.fkgent.be...=436513#p436513 http://gfk.fkgent.be...=436518#p436518 http://gfk.fkgent.be...=436522#p436522 http://gfk.fkgent.be...=436526#p436526 http://gfk.fkgent.be...=436529#p436529 http://gfk.fkgent.be...=436535#p436535 http://gfk.fkgent.be...=436539#p436539 http://gfk.fkgent.be...=436542#p436542 http://gfk.fkgent.be...=436549#p436549 http://gfk.fkgent.be...=436556#p436556 http://gfk.fkgent.be...=436562#p436562 http://gfk.fkgent.be...=436568#p436568 http://gfk.fkgent.be...=436576#p436576 http://gfk.fkgent.be...=436582#p436582 http://gfk.fkgent.be...=436586#p436586 http://gfk.fkgent.be...=436590#p436590 http://gfk.fkgent.be...=436598#p436598 http://gfk.fkgent.be...=436604#p436604 http://gfk.fkgent.be...=436612#p436612 http://gfk.fkgent.be...=436618#p436618 http://gfk.fkgent.be...=436625#p436625 http://gfk.fkgent.be...=436632#p436632 http://gfk.fkgent.be...=436635#p436635 http://gfk.fkgent.be...=436641#p436641 http://gfk.fkgent.be...=436648#p436648 http://gfk.fkgent.be...=436655#p436655 http://gfk.fkgent.be...=436659#p436659 http://gfk.fkgent.be...=436667#p436667 http://gfk.fkgent.be...=436676#p436676 http://gfk.fkgent.be...=436682#p436682 http://gfk.fkgent.be...=436686#p436686 http://gfk.fkgent.be...=436692#p436692 http://gfk.fkgent.be...=436700#p436700 http://gfk.fkgent.be...=436702#p436702 http://gfk.fkgent.be...=436711#p436711 http://gfk.fkgent.be...=436715#p436715 http://gfk.fkgent.be...=436723#p436723 http://gfk.fkgent.be...=436730#p436730 http://gfk.fkgent.be...=436736#p436736 http://gfk.fkgent.be...=436742#p436742 http://gfk.fkgent.be...=436747#p436747 http://gfk.fkgent.be...=436753#p436753 http://gfk.fkgent.be...=436759#p436759 http://gfk.fkgent.be...=436763#p436763 http://gfk.fkgent.be...=436768#p436768 http://gfk.fkgent.be...=436775#p436775 http://gfk.fkgent.be...=436785#p436785 http://gfk.fkgent.be...=436788#p436788 http://gfk.fkgent.be...=436794#p436794 http://gfk.fkgent.be...=436800#p436800 http://gfk.fkgent.be...=436805#p436805 http://gfk.fkgent.be...=436811#p436811 http://gfk.fkgent.be...=436836#p436836 http://gfk.fkgent.be...=436839#p436839 http://gfk.fkgent.be...=436843#p436843 http://gfk.fkgent.be...=436847#p436847 http://gfk.fkgent.be...=436857#p436857 http://gfk.fkgent.be...=436860#p436860 http://gfk.fkgent.be...=436868#p436868 http://gfk.fkgent.be...=436873#p436873 http://gfk.fkgent.be...=436879#p436879 http://gfk.fkgent.be...=436885#p436885 http://gfk.fkgent.be...=436893#p436893 http://gfk.fkgent.be...=436896#p436896 http://gfk.fkgent.be...=436902#p436902 http://gfk.fkgent.be...=436906#p436906 http://gfk.fkgent.be...=436910#p436910 http://gfk.fkgent.be...=436912#p436912 http://gfk.fkgent.be...=436917#p436917 http://gfk.fkgent.be...=436923#p436923 http://gfk.fkgent.be...=436928#p436928 https://www.horology...&p=75332#p75332 https://www.horology...&p=75336#p75336 https://www.horology...&p=75338#p75338 https://www.horology...&p=75340#p75340 https://www.horology...&p=75343#p75343 https://www.horology...&p=75346#p75346 https://www.horology...&p=75347#p75347 https://www.horology...&p=75351#p75351 https://www.horology...&p=75353#p75353 https://www.horology...&p=75357#p75357 https://www.horology...&p=75360#p75360 https://www.horology...&p=75361#p75361 https://www.horology...&p=75364#p75364 https://www.horology...&p=75368#p75368 https://www.horology...&p=75369#p75369 https://www.horology...&p=75375#p75375 https://www.horology...&p=75377#p75377 https://www.horology...&p=75379#p75379 https://www.horology...&p=75381#p75381 https://www.horology...&p=75385#p75385 https://www.horology...&p=75387#p75387 https://www.horology...&p=75391#p75391 http://forum.alarmob...e-14#post-67440 http://mta.advanced-...46.new.html#new http://www.gff-group...p=331086#331086 http://files-store.c...9861#post429861


nba zvijezda svako jutro gleda tenis | Sport | Ostali sportovi\n16. September, 22:53\nZVOG NOVAKA SVAKO JUTRO GLEDA TENIS! NBA zvijezda poludjela za Đokovićem - Bogdanov saigrač navija za Srbina! 0 Podijeli Podijeli na facebook Podijeli na twitter Podijeli na viber Pošalji na mail\n09.09.2021. / 10:25\nSjajni košarkaš svake noći ostaje budan da bi ispratio US Open, a tenis je zavolio tek nedavno.\nNovak Đoković ima mnogo problema sa publikom na US Openu, ali je od skoro dobio još jednog navijača. I to veoma slavnog.\nKošarkaš Atlanta Hoksa Trej Jang ovih dana ostaje prikovan za televizor, kako bi uživao u teniskim mečevima. U jednoj prepisci sa saigračem Bogdanom Bogdanovićem otkrio je da detaljno gleda US Open, a ispratio je i ulazak Srbina u polufinale posljednjeg grend slema sezone.\nJang je pratio meč protiv Matea Beretinija, a nakon što je Đoković stigao do pobjede oglasio se na Tviteru, gdje je pohvalio igru srpskog tenisera.\nYo@DjokerNoleso tough This is Amazing#USOpen\n— Trae Young (@TheTraeYoung)September 9, 2021\n''Novak Đoković je tako težak protivnik. Ovo je bilo nevjerovatno'', glasila je njegova poruka.\nPrije samo nekoliko dana on je pratioce obavijestio da uživa u teniskim mečevima iz Njujorka, a u priču su se uključili Bogdan i Novak. Đoković ima još jednog navijača, a plej Atlante je tom prilikom napisao da je već čuo za Novaka.\nStarting to become a Tennis fan & watching every morning now❤#USOpen\n— Trae Young (@TheTraeYoung)September 7, 2021\nProtivnik srpskog tenisera koji je noćas oborio jedan rekord u polufinalu će biti Saša Zverev, a Novakov cilj za finiš ove sezone je da osvoji i četvrti grend slem u godini!\nĐOKOVIĆ DOŽIVIO ŠOK, MUČIO SE, PA POKAZAO KO JE GAZDA: Novak preokretom ućutkao Njujork!\nNovak Đoković US open Trej Jang


Bez pomaka u rješenju spornih pitanja\nI dalje nema pomaka u rješavanju otvorenih pitanja između Hrvatske i Bosne Hercegovine, a to su, prije svega, problem luke Ploče, izgradnja mosta prema Pelješcu, te granična i imovinska pitanja.\nPredsjedavajući Predsjedništva Bosne i Hercegovine, Nebojša Radmanović, izjavio je kako bosansko-hercegovačka strana "ima osjećaj da se po pitanju granice kod Neuma stvari mijenjaju na štetu Bosne i Hercegovine":\n"U Republici Hrvatskoj posjeduju nove dokumente kada su u pitanju Veliki i Mali Školj. Mi u Bosni i Hercegovini mislimo da je to teritorija Bosne i Hercegovine. Ne želimo oko toga da pravimo probleme, ali želimo da u dijalogu dođemo do rješenja koje je najbolje. Usko vezano za to jeste pitanje izgradnje mosta prema Pelješcu, u čemu su učestvovali i stručnjaci iz Bosne i Hercegovine, ali smo i danas rekli da ne postoji politička saglasnost iz Bosne i Hercegovine za tako nešto."\nI hrvatski predsjednik Stjepan Mesić ocijenio je da ključni aspekti bilateralnih odnosa bilježe "nezadovoljavajuću stagnaciju", pa će čelni ljudi Hrvatske i Bosne i Hercegovine još jedanput pozvati svoje vlade da ubrzaju rješavanje spornih pitanja:\n"Nismo stavili točku niti na jedno pitanje, a sva otvorena pitanja smo uputili na adrese koje ih moraju riješiti."


Novosti Arhiva - Ambasada Sjedinjenih Američkih Država u Bosni i Hercegovini\nAmbasador Michael J. Murphy\nZamjenica šefa misije Deborah Mennuti\nObraćanje ambasadora Murphya povodom novog USAID programa “Podrška medijima”\nObraćanje ambasadora Murphya na događaju “Pravo na pravdu”\nOtvaranje USAID PRO-Future Političke akademije\nObraćanje ambasadora Muprhy na otvaranju izložbe portreta “Personal” Gradska vijećnica Mostar\nJavna online prodaja vozila\nIzjava za medije otpravnice poslova Ambasade SAD Deborah Mennuti u BiH na Međunarodni dan borbe protiv seksualnog nasilja u sukobu u Foči\nZajednička izjava ambasadora Evropske unije i Sjedinjenih Američkih Država u Bosni i Hercegovini\nJavna online prodaja korištene imovine\nMinistarstvo finansija poduzima mjere protiv dva visokorangirana zvaničnika u Bosni i Hercegovini zbog destabilizirajućih aktivnosti\nVježba pripravnosti u hitnim situacijama sa partnerima iz hitnih interventnih službi Bosne i Hercegovine\nIzjava povodom sjednice Doma naroda Parlamentarne skupštine BiH\nObraćanje ambasadora Murphya na nastupnoj konferenciji za medije\nPočetak\tPočetak | Novosti i događaji | Novosti\nOd strane U.S. Embassy in Sarajevo | 20 Juna, 2022 | Teme: Novosti\nDanašnja komemoracija podsjeća nas na potrebu da jasno ukazujemo na seksualno nasilje u ratu da bismo dali podršku žrtvama i stali u odbranu ljudskih prava, kao i promovirali sigurnost, bezbjednost i prosperitet za sve ljude. Seksualno nasilje koje se provodi u Ukrajini danas pokazuje da se ova zločinačka praksa nastavlja. Sjedinjene Države su uz one …\nOd strane U.S. Embassy in Sarajevo | 19 Juna, 2022 | Teme: Događaji, Govori, Novosti\nDanas će se ruski ambasador u BiH obratiti Narodnoj skupštini Republike Srpske. Delegati u Narodnoj skupštini će vjerovatno čuti dezinformacije o brutalnoj ruskoj invaziji na Ukrajinu. Vjerovatno ćete čuti da Rusija štiti ljude od nacizma. Ovo su nečuvene laži. Moskva želi iskoristiti kulturološke i vjerske veze koje ima sa srpskim narodom da bi vašu pažnju …\nOd strane U.S. Embassy in Sarajevo | 6 Juna, 2022 | Teme: Novosti, Saopštenja za medije\nAmbasada Sjedinjenih američkih država će održati javnu internet prodaju korištene imovine sa početkom u ponedjeljak 6. juna 2022. u 10:00 sati, i završit će se u ponedjeljak, 13. juna 2022. godine u 09:00 sati. Prodaja će se održati putem javne internet licitacije na portalu , aukcija Sarajevo. Imovina se prodaje u „zatečenom stanju“, bez garancija. Na aukciji …\nOd strane U.S. Embassy in Sarajevo | 6 Juna, 2022 | Teme: Novosti\nHvala Majdi i cijelom timu USAID PRO-Future projekta. Sve vas pozdravljam. Zadovoljstvo mi je da vam se obratim ovom prilikom na samom otvaranju cjelosedmične Političke akademije koju ćete pohađati. Tokom narednih šest dana započećete svoj put izrastanja u političare koji aktivno rade na održavanju mira u BiH. To je i svrha Političke akademije PRO-Future: pripremiće …\nOd strane U.S. Embassy in Sarajevo | 3 Juna, 2022 | Teme: Ambasador, Događaji, Novosti\nGradonačelniče Kordić, predsjedavajući Gradskog vijeća, gospodine Mariću, uvažene žrtve u ratu, a heroji u miru, vijećnici iz Gradskog vijeća Mostara, dame i gospodo, Portreti žrtava rata koji su ovdje izloženi dokaz su da je moguće bol pojedinca pretvoriti u pozitivno djelovanje promoviranjem mira i pomirenja. Užas rata ostavio je duboke rane na sve kojih se …\nOd strane U.S. Embassy in Sarajevo | 31 Maja, 2022 | Teme: Ambasador, Događaji, Govori, Novosti\nAmbasada Sjedinjenih američkih država će održati javnu internet prodaju korištene imovine od srijede 27. aprila 2022. sa početkom u 10:00 i završit će se u ponedjeljak, 9. maja 2022. godine u 09:00. Prodaja će se održati putem javne internet licitacije na portalu , aukcija Sarajevo. Imovina se prodaje u „zatečenom stanju“, bez garancija. Na aukciji mogu …\nOd strane U.S. Embassy in Sarajevo | 27 Aprila, 2022 | Teme: Novosti\nAmerička ambasada u Sarajevu objavljuje javnu internet prodaju vozila. Prodaja će se održati putem javne internet licitacije u srijedu, 13.04.2022. sa početkom u 10:00 i završit će se u srijedu, 20.04.2022. godine u 09:00 sati. Vozila ponuđena na aukciji se prodaju u “stanju u kakvom jeste”. Na aukciji mogu učestvovati punoljetna fizička lica koja su …\nOd strane U.S. Embassy in Sarajevo | 13 Aprila, 2022 | Teme: Novosti\nAmerička ambasada u Sarajevu objavljuje javnu internet prodaju imovine. Prodaja će se održati putem javne internet licitacije u ponedjeljak, 21.03.2022. sa početkom u 10:00 i završit će se u ponedjeljak, 28.03.2022. godine u 09:00 sati. Imovina ponuđena na aukciji se prodaje u “stanju u kakvom jeste”. Na aukciji mogu učestvovati punoljetna fizička lica koja su …\nOd strane U.S. Embassy in Sarajevo | 21 Marta, 2022 | Teme: Novosti\nAmerička ambasada u Sarajevu objavljuje javnu internet prodaju namještaja i bijele tehnike. Prodaja će se održati putem javne internet licitacije u utorak, 15.02.2022. sa početkom u 10:00 i završit će se u utorak, 22.02.2022. godine u 09:00 sati. Namještaj i bijela tehnika ponuđeni na aukciji se prodaju u “stanju u kakvom jesu”. Na aukciji mogu …\nOd strane U.S. Embassy in Sarajevo | 15 Februara, 2022 | Teme: Novosti\nVideo poruka ambasadora Nelson povodom posljednih odluka Vlade SAD\nDanas je Vlada SAD nametnula sankcije Miloradu Dodiku i Alternativnoj televiziji, mediju koji je pod njegovom kontrolom, a u vezi sa njihovim koruptivnim djelovanjem i kontinuiranim nastojanjima da se ugrozi stabilnost, suverenitet i teritorijalni integritet Bosne i Hercegovine. Destabilizirajuće djelovanje Milorada Dodika, njegova korumpiranost i podrivanje Daytonskog mirovnog sporazuma predstavljaju prijetnju stabilnosti Bosne i Hercegovine …\nOd strane U.S. Embassy in Sarajevo | 5 Januara, 2022 | Teme: Ambasador, Novosti, Saopštenja za medije\nAmerička ambasada u Sarajevu objavljuje javnu internet prodaju namještaja i bijele tehnike. Prodaja će se održati putem javne internet licitacije 13.12.2021. sa početkom u 10:00 i završit će se 20.12.2021. godine u 09:00 sati.Namještaj i bijela tehnika ponuđeni na aukciji se prodaju u “stanju u kakvom jesu”. Na aukciji mogu učestvovati punoljetna fizička lica koja …\nOd strane U.S. Embassy in Sarajevo | 13 Decembra, 2021 | Teme: Novosti\nAmerička ambasada u Sarajevu objavljuje javnu internet prodaju namještaja i bijele tehnike. Prodaja će se održati putem javne internet licitacije 13.09.2021. sa početkom u 10:00 i završit će se 20.09.2021. godine u 09:00 sati.Namještaj i bijela tehnika ponuđeni na aukciji se prodaju u “stanju u kakvom jesu”. Na aukciji mogu učestvovati punoljetna fizička lica koja …\nOd strane U.S. Embassy in Sarajevo | 13 Septembra, 2021 | Teme: Novosti\nAmerička ambasada u Sarajevu objavljuje javnu internet prodaju namještaja i bijele tehnike. Prodaja će se održati putem javne internet licitacije 02.08.2021. sa početkom u 10:00 i završit će se 09.08.2021. godine u 09:00 sati. Namještaj i bijela tehnika ponuđeni na aukciji se prodaju u “stanju u kakvom jesu”. Na aukciji mogu učestvovati punoljetna fizička lica …\nOd strane U.S. Embassy in Sarajevo | 29 Jula, 2021 | Teme: Novosti\nAmerička ambasada u Sarajevu objavljuje javnu internet prodaju namještaja i bijele tehnike. Prodaja će se održati putem javne internet licitacije 17.05.2021. sa početkom u 10:00 i završit će se 24.05.2021. godine u 09:00 sati.Namještaj i bijela tehnika ponuđeni na aukciji se prodaju u “stanju u kakvom jesu”. Na aukciji mogu učestvovati punoljetna fizička lica koja …\nOd strane U.S. Embassy in Sarajevo | 17 Maja, 2021 | Teme: Novosti\nAmerička ambasada u Sarajevu objavljuje javnu internet prodaju namještaja i bijele tehnike. Prodaja će se održati putem javne internet licitacije 12.04.2021. sa početkom u 10:00 i završit će se 19.04.2021. godine u 09:00 sati.Namještaj i bijela tehnika ponuđeni na aukciji se prodaju u “stanju u kakvom jesu”. Na aukciji mogu učestvovati punoljetna fizička lica koja …\nOd strane U.S. Embassy in Sarajevo | 12 Aprila, 2021 | Teme: Novosti\nMINISTARSTVO VANJSKIH POSLOVA Ured glasnogovornika 20. novembra 2020. Sastanak zamjenika državnog sekretara Bieguna s Predsjedništvom Bosne i Hercegovine Zamjenik državnog sekretara Stephen E. Biegun danas je održao virtuelni sastanak sa tri člana Predsjedništva Bosne i Hercegovine, Miloradom Dodikom, Željkom Komšićem i Šefikom Džaferovićem. Zamjenik sekretara i članovi Predsjedništva su se tom prilikom osvrnuli …\nOd strane U.S. Embassy in Sarajevo | 20 Novembra, 2020 | Teme: Događaji, Novosti, Saopštenja za medije\nSjedinjene Američke Države kao partner građanima Bosne i Hercegovine\nSjedinjene Države su pouzdan partner i prijatelj Bosne i Hercegovine u posljednjih dvadeset pet godina. Obezbijedile su oko dvije milijarde dolara pomoći od 1995. godine za rekonstrukciju, humanitarnu pomoć, modernizaciju odbrambenog sektora, ekonomski razvoj i obrazovanje. Ova pomoć nastavila se i tokom pandemije COVID-19 u obliku medicinskih sredstava i sredstava za dezinfekciju, te ulaganja više …\nOd strane U.S. Embassy in Sarajevo | 20 Novembra, 2020 | Teme: Događaji, Novosti, Saopštenja za medije, Sjedinje Američke Države i Bosna i Hercegovina\nAmerička ambasada u Sarajevu objavljuje javnu internet prodaju namještaja i bijele tehnike. Prodaja će se održati putem javne internet licitacije 09.11.2020. sa početkom u 10:00 i završit će se 16.11.2020. godine u 09:00 sati na ovoj web stranici . Namještaj i bijela tehnika ponuđeni na aukciji se prodaju u “stanju u kakvom jesu”. Na aukciji mogu učestvovati …\nOd strane U.S. Embassy in Sarajevo | 2 Novembra, 2020 | Teme: Novosti\nAmerička ambasada u Sarajevu objavljuje javnu internet prodaju namještaja i bijele tehnike. Prodaja će se održati putem javne internet licitacije 14.09.2020. godine sa početkom u 09:00 sati i završit će se 21.09.2020. godine u 09:00 sati. Namještaj i bijela tehnika ponuđeni na aukciji se prodaju u “stanju u kakvom jesu”. Na aukciji mogu učestvovati punoljetna …\nOd strane U.S. Embassy in Sarajevo | 11 Septembra, 2020 | Teme: Novosti\nNaš cilj je stabilna, funkcionalna i prosperitetna Bosna i Hercegovina, u kojoj će svi biti zadovoljni i uživati potpunu zaštitu zakona. Jednostrano povlačenje iz institucija ili blokiranje procesa donošenja odluka u njima, je neprihvatljivo i kontraproduktivno bez obzira sa koje strane dolazi i može samo oslabiti upravo ona poboljšanja i napredak koji građani žele da …\nOd strane U.S. Embassy in Sarajevo | 14 Februara, 2020 | Teme: Novosti, Saopštenja za medije\nAmerička ambasada u Sarajevu objavljuje javnu internet prodaju namještaja. Prodaja će se održati putem javne, internet licitacije, na web stranici U.S. Embassy Online Auction , Sarajevo, BA) 25.11.2019. sa početkom u 10:00, i završit će se 02.12.2019. godine u 09:00 sati. Namještaj ponuđen na aukciji se prodaje u „ stanju u kakvom jeste“. Na aukciji mogu učestvovati punoljetna fizička …\nOd strane U.S. Embassy in Sarajevo | 26 Novembra, 2019 | Teme: Novosti\nDobro veče. Drago mi je što mi se ukazala prilika da vam se obratim povodom Konferencije Network 9. Žao mi je što sam spriječen da vam se lično pridružim. IT sektor temelj je snage i uspjeha privrede Sjedinjenih Američkih Država. U Bosni i Hercegovini ovaj sektor je svijetla tačka koja može pomoći da se ova …\nJavna prodaja rabljenih vozila, 27.11.2017. godine\nAmbasada Sjedinjenih Američkih Država organizuje javnu prodaju rabljenih vozila po principu zatvorenih ponuda. Prodaja će se održati u ponedeljak, 27.11.2017. Zainteresirani kupci mogu pogledati ponuđena vozila na parkingu ambasade u ulici Roberta Frasurea broj 1, od 10 do 12 sati… VIŠE INFORMACIJA\nOd strane U.S. Embassy in Sarajevo | 17 Novembra, 2017 | Teme: Novosti\nVideo takmičenje: „Moj grad, moja Bosna i Hercegovina”\nZvanična pravila video takmičenja Pokrovitelji takmičenja  Pokrovitelji takmičenja „Moj grad, moja Bosna i Hercegovina“ su američki State Department, Ured za odnose sa javnošću, Ambasada SAD-a u Sarajevu. Ciljevi takmičenja Šta čini vaš grad posebnim? Pozivamo sve zainteresirane da nam dostave video snimak u trajanju od 90 sekundi koji prikazuje duh grada u kojem žive …\nOd strane U.S. Embassy in Sarajevo | 16 Oktobra, 2017 | Teme: Događaji, Novosti\nDa, imamo potpuno novu web stranicu! Na našoj novoj web stranici pronaći ćete sedam oblasti koje pokrivaju širok dijapazon tema koje bi vas mogle zanimati. Te oblasti su nadalje podijeljene na podkategorije, i u njima ćete pronaći detaljnije informacije o tim temama: Vize – informacije o vizama za državljane Bosne i Hercegovine. Usluge za američke državljane – usluge i informacije …\nOd strane U.S. Embassy in Sarajevo | 21 Aprila, 2017 | Teme: Novosti\nIzjava ambasadorice Cormack o sankcijama Sjedinjenih Američkih Država protiv Milorada Dodika.\nOd strane U.S. Embassy in Sarajevo | 18 Januara, 2017 | Teme: Ambasador, Novosti, Video\nMjesec/Godina Juni 2022Maj 2022April 2022Mart 2022Februar 2022Januar 2022Decembar 2021Oktobar 2021Septembar 2021August 2021Juli 2021Juni 2021Maj 2021April 2021Mart 2021Februar 2021Decembar 2020Novembar 2020Oktobar 2020Septembar 2020Juni 2020Februar 2020Decembar 2019Novembar 2019Septembar 2019August 2019Juli 2019Maj 2019April 2019Mart 2019Februar 2019Decembar 2018Oktobar 2018Septembar 2018August 2018Mart 2018Februar 2018Novembar 2017Oktobar 2017Septembar 2017Juli 2017Juni 2017Maj 2017April 2017Mart 2017Januar 2017Decembar 2016Novembar 2016Oktobar 2016Septembar 2016Juli 2016Juni 2016Mart 2016Januar 2016Decembar 2015Novembar 2015Septembar 2015Juli 2015Maj 2015April 2015Mart 2015Februar 2015


Centar za kulturu: Večeras na repertoaru monodrama “Bog” - Radio Derventa - RTV Derventa vijesti\nU utorak 29. septembra 2020. godine sa početkom u 19 časova u prostorijama Centra za kulturu, održaće se monodrama “Bog”.\nBroj mjesta je ograničen na 50 (ulaznica), a svi zainteresovani mogu preuzeti besplatne ulaznice na prijavnici JU “Centar za kulturu” svakim radnim danom od 07,00 do 15,00 časova.\nMonodrama „BOG“ je urađena po tekstu Matije Bećkovića. Tekst je sastavljen od poema „Lako je drugijema“,“Ne znaš ti njig“,“Ne daj se junački sine“,i ključna poema ove monodrame,u kojoj je veći deo teksta korišten, jeste poema „Bogojavljenje“.\nU monodrami pored prvog lika koji je neka vrsta lamentatora i naratora,čoveku kome je sve dozlogrdilo,i koji govori da je njemu najteže a da je drugima lako zato što su bez imena, obraza,bez pameti,što samim tim aludira na nevjernike. I tako on iz nekog svog besa,očaja,i nemoći koji je samo njemu poznat priziva Boga,i zamišlja kako bi to izgledalo kad bi se on zaista pojavio.\nOn zna šta bi bilo ko da očima gleda “Prvi bi ga ko i svakoga i zadovijek zaustavio Nenada Šakov zdravicom“. Nakon Nenada Šakova u monodrami se pojavljuje još 7 likova sa različitim karakterima, kojim glumac suptilno i znalački prikazuje publici i dočarava ljude iz naroda koji imaju crtu tragikomičnosti što bi se moglo reći da ova monodrama spada u žanr tragikomedije. Likovi u monodrami su podeljeni na četnike i partizane,i većina likova je u konfrontaciji sa Bogom,dok se neki kaju i shvataju smisao živoga i istinitog Boga. Jedan od takvih govori „Sad je jasno da ima Boga,a da bi čoek u Boga vjerovo zati mu je Bog najpotrebni“ što je na neki način i poruka autora ove monodrame.\nPrethodni članakU Agićima proslavljena slava hrama\nSledeći članakNova dva slučaja zaraze Korona virusom u Derventi\nDodik najavljuje zatvaranje škola i redukovanje radnog vremena u firmama\nZaraženo još 12 osoba iz Dervente


Radić: Povlačenje diplomata iz Makedonije, dokaz poraza srpske politike\nOdluka o povlačenju osoblja srpske ambasade iz Skoplja, "nažalost je indirektan dokaz poraza srpske politike u Makedoniji", kaže vojni analitičar Aleksandar Radić.\n- Otvoreno ste medijski i obaveštajno podržavali jednu opciju (u Makedoniji), ta opcija je poražena i šta sad? Sada naša vlast nema izbora nego da čini ono što može da sačuva autoritet - rekao je Radić.\nVučić: Osoblje Ambasade iz Makedonije povučeno zbog OBAVEŠTAJNOG DELOVANJA PROTIV SRBIJE (VIDEO)\nOn je ocenio da je neobično da se povuče kompletno osoblje ambasade, ali da je reč o vrlo jasnoj političkoj poruci i da smatra da nije sporna izjava predsednika Aleksandra Vučića da je reč o dokazanoj obaveštajnoj aktivnosti.\n- S tim što tu postoji za nas bolna predistorija. Kompromitovan je ugled naše službe i diplomatije, ali i novinarstva amaterskim aktivnostima u slučaju koji je gurnut pod tepih. Uprkos tome, to je slučaj koji jasno pokazuje da neki ljudi nisu dorasli poslu koji rade, kao i koliko je Srbija bila umešana u političke aktivnosti u Makedoniji - rekao je Radić.\nDačić Skoplju: Znamo šta ste se dogovarali, neke stvari se NE RADE PRIJATELJIMA\nRadić je rekao da makedonska služba nije postupila džentlmenski kada je nedavno objavila zabeleške presretnutog razgovora operativca BIA, političkog predstavnika Srba iz Makedonije i jednog novinara iz Beograda ali da je to, ipak, bio dovoljan dokaz u političkoj upletenosti Srbije u stvari u Makedoniji na vrlo diletantski način.\n- Naša država ima razumljiv interes da, ako treba, agresivno obaveštajno deluje u zaštiti intreresa Srbije. Ali kada ste kompromitovani, onda sečete glave - rekao je Radić.


Verzija na dan 1 januar 2011 u 19:58\nUklonjeno 714 bajtova , prije 10 godina\nTekst je o Crnogorcima, a ne o Srbima u Crnoj Gori, to je valjda posebna clanak\nVerzija na dan 7 oktobar 2010 u 12:59 (uredi)\nm (robot Dodaje: zh-min-nan:O͘-soaⁿ-lâng)\nVerzija na dan 1 januar 2011 u 19:58 (uredi) (poništi)\nm (Tekst je o Crnogorcima, a ne o Srbima u Crnoj Gori, to je valjda posebna clanak)\n'''Crnogorci''', južnoslavenski, [[Balkan|balkanski]] [[narod]], koji pretežno živi u [[Crna Gora|Crnoj Gori]], i značajnimjednim djelom i u [[Srbija|Srbiji]].\nU Crnoj Gori 267,000-273,000 (40%-preko 43% populacije) se deklariše da su Crnogorci po nacionalnosti (popis iz 2003. godine). ▼\nCrnogorci su većinom istočno-pravoslavne vjere, te manjim dijelom muslimanske i rimokatoličke, a govore, u zavisnosti od toga kako ga imenuju, većinom [[srpski jezik]] ijekavskog nariječja dok nešto manji dio (preko 140,000, odnosno više od 22-23% stanovništva Republike Crne Gore) naziva svoj jezik [[crnogorski jezik|crnogorskim]]. ▼\nU Srbiji ima 69.000 deklariranih nacionalnih Crnogoraca (oko 1% populacije populacije u toj državi).\nNe zna se pouzdano koliko ih ukupno ima u svijetu; procjenjuje se do 500,000. ▼\n▲Crnogorci su većinom istočno-pravoslavne vjere, te manjim dijelom muslimanske i rimokatoličke, a govore, u zavisnosti od toga kako ga imenuju, većinom [[srpski jezik]] ijekavskog nariječja dok nešto manji dio (preko 140,000, odnosno više od 22-23% stanovništva Republike Crne Gore) sa popisa 2003. naziva svoj jezik [[crnogorski jezik|crnogorskim]].\n▲U Crnoj Gori 267,000-273,000 (40%-43% populacije) se deklariše da su Crnogorci po nacionalnosti (popis iz 2003. godine).\n▲Ne zna se pouzdano koliko ih ukupno ima u svijetu; procjenjuje se do 500,000.\nSrbi u Crnoj Gori i Crnogorci zajedno čine preko 70%-75% (466,000-475,000) populacije i u osnovi imaju identično etničko porijeklo; različito nacionalno izjašnjenje jeste rezultat i političkih podjela oko državnog statusa Crne Gore tokom 20. vijeka.\nIzvjestan broj Srba, izbjeglica iz bivših republika [[SFRJ]] , se trajno 1990-ih nastanio u Crnoj Gori. U Crnoj Gori živi oko 200,000 Srba ili 30%-32% od ukupne populacije.\nPored Crnogoraca, te Srba, u Crnoj Gori žive i [[Bošnjaci]] (48,000-63,000; 7%-10%), a oni koji se izjašnjuju kao Muslimani po nacionalnosti 24,000-28,000 (4%), [[Albanci]] (31,000-47,000; 5%-7%) i [[Hrvati]] (ispod 7,000; 1%), [[Romi]] i ostali.\nU Srbiji ima 264,000 crnogorskih državljana, od kojih se oko 69.000 deklariraju kao Crnogorci po nacionalnosti ili oko 1% populacije.\nPreuzeto iz "https://bs.wikipedia.org/wiki/Posebno:MobileDiff/1371092"


Krupa podržala akciju drugoligaša Omarske | Meridian Sport\nKrupa podržala akciju drugoligaša Omarske\nPremijerligaš Krupa pokazala je još jednom da je klub koji vodi računa i o onima čija egzistencija zavisi od dobre volje pojedinaca, malim akcijama koje organizuju, a takva jedna potekla je od drugoligaša Omarske.\nČlan Druge lige Republike Srpske – grupa Zapad, Fudbalski klub Omarska organizovala je akciju u kojoj prodaju sezonske ulaznice za domaće utakmice, sa ciljem pomoći njihovoj šampionskoj ambiciji u ovoj sezoni i prvoligaškim planovima.\nMeđu prvima koji su se odazvali na akciju bili su ljudi iz Krupe, koji su kupili pet karata i pozvali i ostale da učine isto:\n“Velika je čast i zadovoljstvo objaviti da je Krupa iz Krupe na Vrbasu, klub koji nastupa u Premijer ligi Bosne i Hercegovine, kupio pet godišnjih karata. Posebno se zahvaljujemo direktoru kluba Mladenu Ilicu koji je prepoznao našu akciju i među prvima rezervisao godišnje karte. Krupa je veliki prijatelj našeg kluba. Nebrojano puta su nam ustupili teren za odigravanje pripremnih utakmica, a 2014. godine donirali 300 stolica za novoizgrađene tribine, što nam je bila velika donacija u trenucima kada je to bilo neophodno klubu. Fudbalski zaljubljenici iz Krupe na Vrbasu su mnogo dali fudbalu Republike Srpske. Stvorili su veliki klub vlastitim sredstvima. Za takve ljude se može reći da žive za fudbal” – napisali su iz Fudbalskog kluba Omarska na svom “Fejsbuk” profilu.\nPrethodni članakDinamo Zagreb iz Evrope u blato (FOTO)\nNaredni članakPreminuo Armin Isaković\nUnion iz Berlina golom u završnici meča slomio otpor Bajera iz Leverkuzena\nFMP poslije prave drame i dva produžetka savladao ekipu Splita\nPoljaci poslije drame u završnici meča sa Tunisom ostvarili trijumf\nNeven Nikolić: “Mislim da je Liga BiH trenutno najkvalitetnija i najzanimljivija...


Foto: Viacheslav Lopatin / Shutterstock\n/\t sreda, 12.05.2021. / 10:20 /\tVesti / Komentara: 53\tIzvor: B92, Tanjug\n"Digitalni zeleni sertifikat predstavlja objedinjenu potvrdu kojom se dokazuje da li ste primili vakcinu protiv COVID-19 i da li imate rezultate testiranja na zaraznu bolest SARS-CoV-2. On predstavlja potvrdu koja je kvalifikovano elektronski peèatirana i kao takva ne može biti falsifikovana niti zloupotrebljena. Digitalni zeleni sertifikat, pored liènih podataka - imena, prezimena, JMBG-a, pola i broja pasoša, sadrži podatke da li je lice vakcinisano, broj primljenih doza, kao i datum primanja prve i druge doze. Takoðe, ovaj sertifikat sadrži i rezultate PCR, Antigenskog i Serološog testa", izjavio je dr Mihailo Jovanoviæ, direktor Kancelarije za IT i eUpravu.\nDa bi se dobio Digitalni zeleni sertifikat potrebno je da graðani budu registrovani na Portalu eUprava, saopštila je ta vladina Kancelarija.\nNakon prijave i odabira usluge Digitalni zaleni sertifikat prikazuje se opcija Pokreni uslugu. Potrebno je da, nakon pokretanja opcije Pokreni uslugu, graðani provere svoje podatke, potvrde imejl adresu i za par minuta Digitalni elektronski sertifikat stiže na odabrani imejl.\nstrana 1 od 2181 idi na stranu


Wohnung zum Verkauf, Senjak, Beograd Stadt\nAdresse: Senjačka, Beograd, Srbija\nBeschreibung: Savski Venac, Senjak, Senjačka 200m2\n4.0, 200m2(dve terase,dva francuska balkona), 1/3, CG, LUX, parking, interfon,video nadzor, telefon, ktv, klima.\nBeogradsko naselje Senjak(raniji naziv Đurđevo brdo) poznato je po brojnim ambasadorskim rezidencijama, diplomatskim kućama i privatnim velelepnim vilama.Spada u ekskluzivnije delove Beograda i postalo je sinonim za luksuz i elitu.\nU prilici smo da vam ponudimo vanserijsku luksuznu nekretninu koja se nalazi u samom srcu Senjaka. Stan je trostrano orijentisan, sam na spratu, nalazi se u kvalitenoj i vrlo održavanoj zgradi koja je okružena zelenilom, zidanoj sredinom osamdesetih godina. Kompletno renoviran i opremljem najkvalitetnijim materijalima: podna i zidna firmirana keramika Trussardi, podni mozaici Gaudi, spoljna stolarija aluminijum-drvo, ugrađena italijanska sanitarija, kuhinja ručni rad od punog drveta. Dekorativno ova nepokretnost svojim luksuznim i donekle klasičnim stilom daje apsolutnu eleganciju ostavljajući neponovljiv estetski utisak.\nOd prostorija: hodnik, veliki dnevni boravak, kuhinja, trpezarija, tri spavaće sobe, tri kupatila, gostinjski toalet, dve terase, dva francuska balkona, sauna, ostava.\nMogućnost iznajmljivanja garažnog mesta.\nUknjižen na 180m2 (mereno sa terasama 200m2) i brzo useljiv.


Sa Dejanom Vučetićem Vučom o stvaralaštvu, evoluciji i muzici kao slici društva\nU novom Podcastu, Galebov gost je nekadašnji frontmen Darkvuda, Dejan Vučetić - Vuča.\nDejan Vučetić Vuča je široj publici poznat kao frontmen grupe Darkwood Dub, ali se njegova profesionalna zanimanja ne svode samo na jednu grupu. Pored toga što je jedan od osnivača Darkvuda, Vuča je takođe i dizajner, strip crtač i sveukupno likovni umetnik. Takođe se bavi i ikonopisom. U poslednjih nekoliko godina pokrenuo je projekat koji nosi naziv Minilinija koji je skoro izdao svoj prvi album. U pitanju je projekat koji on naziva anarhističkim, jer u potpunosti pokušava da izbegne sve postojeće matrice i poslovne modele industrijalizacije muzike. S obzirom na to da se danas muzika tretira kao roba koja treba da zadovolji neke potrebe u narodu i time se hrane samo najniže strasti, iz nje se negde isključuju oni viši, umetnički zahtevi i ono što nam je muzika donosila odvajkada. Od ritualnog, transcedentnog, pa do angažovanog, društveno, moralno i etički. A nekada samo kao umetnost, umetnosti radi.\nOvaj projekat predstavlja nešto što je u osnovi plesno, poput deep house varijante na nekih 123bpm, ali nije lišeno dub efekata, kao i tribalnih, negde primordijalnih elemenata koji stoje u oblandi ambijentalnog i time, pre svega, podseća na jedan eskapistički projekat koji za cilj ima iskoračivanje iz sive svakodnevice. Nekako melanholičan, ne vodi ka sentimentu, više ka inspiraciji. Sačinjavaju ga već poznati i ostvareni muzičari na srpskoj, pa slobodno možemo reći jugoslovenskoj sceni. U pitanju su: Boris Mladenović, poznat po mnogim projektima, od kojih je najpoznatiji, verovatno, Jarboli, potom DJ Rahmanee koji dolazi iz sveta jungle i dnb zvuka, zatim Vladimir Đorđević Vlaca na gitari, poznat po projektima Neočekivana sila i Lira Vega.\nSam projekat, s obizrom na to da izbegava svaku vrstu bestidne promocije i mehanizama koji se danas koriste u poslovnom delu muzičke kulture se oslanja isključivo na činjenicu da dobra pesma može da dođe do ljudi. Na međuljudski kontakt, njihov sud i želju da sa drugima podele ono što veruju da je dobro. Možda projekat time neće postati mejnstrim, ali će svakako doći do onog značajno manjeg broja ljudi koji muziku doživljavaju kao nešto važno u svom životu. O projektu Minilinija, ali i o širem društvenom kontekstu značaja muzike za jedno društvo, kulturu, pa i civilzacijski napredak razgovarali smo u sledećem podkastu. Ali na kraju balade, pre svega smo se dobro družili. Ovaj podcast možete slušati u audio formatu na našem Mixcloud kanalu ovde:\na VIDEO ovde:\nTagged:KulturaDarkwood DubМузикаdomaća muzikaMinilija


Istraga o uznemiravanju poslanika slovenačcke Skupštine\nTanjug 13. jula 2021. 12:23\nLJUBLJANA – Slovenačka kriminalistička policija istražuje prošlonedeljno uznemiravanje nekoliko poslanika ispred slovenačke Skupštine od strane građana, koji se protive obaveznom nošenju zaštitnih maski.\nIstovremeno, pojačano je policijsko obezbeđenje oko zgrade parlamenta, navodi se u današnjem saopštenju PU Ljubljana, prenosi STA.\nViše poslanika nego što je prvobitno prijavljeno, bilo je na meti grupe ljudi koji su uznemiravali i prijetili državnim zvaničnicima, saopštila je policija, napominjući da „brojke pokazuju da to nisu pojedinačni, slučajni izrazi građanskog nezadovoljstva“.\nU saopštenju se navodi da su poslanici napadnuti nakon što su prošle srede usvojene izmene zakona o zaraznim bolestima, ali su tri poslanika javno izjavila da im je grupa ljudi pretila i pljuvala ih dok su napuštali skupštinsko zdanje.\nPredsedavajući slovenačkog parlamenta Igor Zorčić potvrdio je juče da Skupština razmatra da podnese tužbe protiv napadača, kao i da je postignut dogovor da se poboljša bezbednost samog skupštinskog doma, poslanika i administrativnog osoblja.\nRusija i SAD: Razgovor o kontroli naoružanja u Ženevi\nPariz: Sin predsednika Ekvatorijalne Gvineje proneverio…